**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Торъя категория гражданалы Коми Республика водзын торъя заслугаясысь быдтöлысся мынтан сьöм йылысь» Коми Республикаса Оланпас олöмö пöртöм кузя мераяс йылысь» Коми Республикаса Правительстволöн 2008 во öшым тöлысь 31 лунся 404 №-а шуöмö вежсьöмъяс пыртöм йылысь**

Коми Республикаса Правительство шуис:

Пыртны «Торъя категория гражданалы Коми Республика водзын торъя заслугаясысь быдтöлысся мынтан сьöм йылысь» Коми Республикаса Оланпас олöмö пöртöм кузя мераяс йылысь» Коми Республикаса Правительстволöн 2008 во öшым тöлысь 31 лунся 404 №-а шуöмö татшöм вежсьöмъяс:

Торъя категория гражданалы Коми Республика водзын торъя заслугаясысь быдтöлысся сьöм индан да мынтан пöрадокын, мый вынсьöдöма шуöмöн (1 №-а содтöд):

1) 2 пунктын:

а) медводдза абзац гижны тадзи:

«2. Быдтöлысся мынтан сьöм индöны сiйöс босьтан правоа гражданалöн шыöдчöм (тайö Пöрадок дорö содтöдын вайöдöм форма серти) либö Россия Федерацияса законодательство серти сiйöс петкöдлысьлöн гижöда шыöдчöм подув вылын, мый сетöма Коми Республикаса государственнöй учреждениеö - йöзлы отсöг сетöмын государственнöй услугаяс сетан шöринö (водзö - государственнöй услугаяс сетан шöрин) быдтöлысся мынтан сьöм босьтан правоа гражданинлöн олан места либö овлан места серти (кор быдтöлысся мынтан сьöм босьтан правоа гражданин олö Коми Республика сайын – Коми Республика мутасын медбöръя олан места либö овлан места серти). Шыöдчöм дорö пуктöны татшöм документъяс, кутшöмъяс эскöдöны гражданинлысь быдтöлысся мынтан сьöм босьтан правосö:»;

б) 2 подпункт гижны тадзи:

«2) паспорт (сэк, кор гражданинöс петкöдлö сійöс петкöдлысь, сетсьö петкöдлысьлöн паспорт да лöсялана полномочиеяс эскöдысь документ);»;

в) 6 подпункт гижны тадзи:

«6) олан местасянь либö овлан местасянь справка (сетöны сэк, кор Коми Республика мутасын олiгöн медводдзаысь шыöдчö государственнöй услугаяс сетан шöринö, а сiдзжö мöдысь – олан места либö овлан места вежигöн);»;

г) 8 подпункт гижны тадзи:

«8) «Россия Федерация водзын ыджыд вермöмъясысь да торъя заслугаясысь Россия Федерацияса гражданаöс содтöд быдтöлысся сьöмöн могмöдöм йылысь» Федеральнöй оланпас серти содтöд сьöм абу босьтöм йылысь справка, мый сетö Россия Федерациялöн пенсионнöй фондса мутас орган;»;

д) öкмысöд абзац гижны тадзи:

«9) быдтöлысся мынтан сьöм мынтöм (абу мынтöм) йылысь справка, мый сетö государственнöй услугаяс сетан шöрин (сетöны сэк, кор Коми Республика мутасын гражданин вежö олан местасö либö овлан местасö).

Кор Коми Республика мутасын олысь гражданин овлан места серти государственнöй услуга сетан шöринö быдтöлысся мынтан сьöм урчитöмла да мынтöмла шыöдчигöн содтöд сетöны гражданинлöн олан места серти государственнöй услугаяс сетан шöринöн сетöм быдтöлысся мынтан сьöм мынтöм (абу мынтöм) йылысь справка.

2.1. Быдтöлысся мынтан сьöм урчитöм вылö сетöны колана документъяслысь подлинникъяс. Сетöм документъяслысь копияяссö вöчö государственнöй услугаяс сетан шöрин да государственнöй услугаяс сетан шöринса специалист эскöдö найöс.

Тайö пунктын пасйöм документъяс сетан лунö государственнöй услугаяс сетан шöрин бергöдö гражданинлы документъяслысь подлинникъяссö.»;

2) 7 пунктсö киритны;

3) 12 пункт гижны тадзи:

«12. Кор артмöны лоöмторъяс, мыйяс серти быдтöлысся мынтан сьöмсö оз мынытны, дугдöны мынтынысö, сэки оз мынтыны, дугдöны мынтынысö лöсялана лоöмторъяс артман тöлысь бöрын мöд тöлыссянь.»;

4) 14 пункт гижны тадзи:

«14. Ылi Войвыв районъясын да накöд öткодялöм местаясын олысь гражданалы быдтöлысся мынтан сьöмсö содтöдны лöсялана районса коэффициент вылö, мый урчитöма федеральнöй законодательствоöн олан район серти (местносьт) пасйöм районъясын (местносьтын) пасйöм гражданалöн став олан кадколаст вылö. Кор граждана мунöны тайö районъясысь (местносьтысь) выль оланiнö, сэки быдтöлысся мынтан сьöмсö урчитöны районса коэффициенттöг.».

Коми Республикаса Юралысь В. Гайзер

Сыктывкар

2010 вося сора тöлысь 19 лун

216 №

Вуджöдiс Коснырева Е.Г., 3409 пас